ललितपुरको मटारबाट भारत सरेका भीमबहादुर सिंह र चुनमाया मिजारको कोखबाट कलकत्तामा सन् 1931मा जन्मेका मनोहरि सिंहलाई 'टाइम' म्यागजिनले सन् असीको दशकमा 'एसियाका उत्कृष्ट सेक्सोफोनिस्ट' भनेर उल्लेख गरेको थियो| लामो समयदेखि मृगौला रोगबाट पीडित मनोहरिको 83 वर्षको उमेरमा मुम्बईमा मृत्यु भएको थियो|सांगीतिक परिवारमा हुर्केका उनलाई बलिउड संगीतकार एसडी बर्मनको 'सितारों से आगे' फिल्मका गीतमा सेक्सोफोन बजाउने पहिलो ब्रेक मिलेको थियो। त्यसपछि उनले एसडीका छोरा संगीतकार आरडी बर्मनका पहिलो फिल्मदेखि अन्तिमसम्म चिफ एरेन्जरका रूपमा काम गरेका थिए। उनले लक्ष्मीकान्त-प्यारेलाल, शंकर-जयकिशन, सी रामचन्द्र, मदनमोहन, रोशन -हृतिक रोशनका बाजे) जस्ता भारतीय संगीतकारसँग जीवनभर काम गरे। 